SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 				Žaneta
Priezvisko:			CSÁDEROVÁ			 	
Titul:                                             PaedDr., PhD.
Funkcia:			riaditeľka 
Znalosť jazykov:		anglicky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Francúzsko
Mesto:				Štrasburg 
Termín:			23. -25. október 2019
Prijímajúca organizácia:     	SPORT CONVENTIONS DIVISION
Directorate of Youth and Sport
Council of Europe
Adresa:			Agora,1 quai Jacoutot Room G01
67075 STRASBOURG 
France

Účel cesty:	 DOHOVOR PROTI DOPINGU RADY EURÓPY 
		51. ZASADNUTIE MONITOROVACEJ SKUPINY 
		DOHOVORU  PROTI DOPINGU RADY EURÓPY(ďalej T-DO) 
48. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU  DOHOVORU PROTI DOPINGU RADY EURÓPY (ďalej CAHAMA)		
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	23. 10. 2019	09.30 – 18.00 hod. 
	24. 10. 2019    09.30 – 12.30.hod.
48. MIMORIADNE ZASADNUTIE AD HOC 	EURÓPSKEHO VÝBORU PRE SVETOVÚ ANTIDOPINGOVÚ AGENTÚRU DOHOVORU PROTI DOPINGU RADY EURÓPY(CAHAMA)
24. 10. 2019 	14.30  -  18.00 hod.
25. 10. 2019      09.30 – 16.00 hod.
	51. ZASADNUTIE MONITOROVACEJ SKUPINY 
	DOHOVORU  PROTI DOPINGU RADY EURÓPY(T-DO)  

Navštívená organizácia:	Rada Európy (Council of Europe)

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy (ďalej  len „Dohovor”),  ktorého členom je  Slovenská  republika  ako zmluvná  strana. 

ZASADNUTIE  CAHAMA

ÚVOD A SÚHRNNÁ AKTUALIZÁCIA 

Otvorenie 48. zasadnutia CAHAMA uskutočnil a rokovanie viedol p. Mr. Rafal PIECHOTA ako 
predseda  CAHAMA. Program 48. zasadnutia CAHAMA bol jednomyseľne schválený.
Bol schválený aj záznam z rokovania 47. zasadnutia CAHAMA, ktorý sa konal v septembri v  Štrasburgu. Za WADA vystúpili so svojou správou p. Frederic Donze, p.  Florence Lefebvre-Rangeon, manažérka pre vzťahy medzi vládami a národnými antidopingovými organizáciami, p. René Bouchard a p.  Sébastien Gillot. 
Účastnikov oboznámili so stručným obsahom agendy WADA a prípravy zasadnutia WADA Executive Committee a Foundation Board, ktoré sa budú konať 04. – 07. novembra 2017 v Katoviciach v Poľsku. Uvedené zasadnutia budú súčasťou Svetovej antidopingovej konferencie, kde sa bude schvaľovať Svetový antidopingový kódex 2021.

PRACOVNÝ PROGRAM    CAHAMA   
Hlavné oblasti a spoločné pozície predstaviteľov európskych krajín na predmetnom zasadnutí WADA sú nasledovné: 
•	podporiť schválenie finálnej verzie Svetového antidopingového kódexu (ďalej Kódex 2021), ktorý príde do platnosti 01.01. 2021, ako aj posledné schválené  Medzinárodné normy ako súčasť Kódexu 2021,
•	podporiť dokument Antidopingové práva športovca,
•	schváliť navrhované zloženie do Výkonného výboru WADA na rok 2020 (10 členov), zvážiť zahrnutie ustanovení o zásadách rodovej rovnosti do štatútu WADA,
•	schváliť navrhované revidované stanovy a nariadenia, ako to odporúča výkonný výbor,
•	schváliť voľbu prezidenta WADA,
•	schváliť zmeny a doplnenia Medzinárodného štandardu pre testovanie a vyšetrovanie vrátane zmien ohľadom špecifickej hustoty moču pre analýzu,
•	schváliť navrhovaný rozpočet na rok 2020. Tento rozpočet preskúmal a odporučil finančný výbor v júli 2019 a výkonný výbor v septembri 2019 a je v súlade so zvýšením o 8%, ktoré prerokovala a schválila nadačná rada v máji 2018,
•	schváliť akreditované laboratórium pre ABP (Krvný biologický pas športovca) program lokalizované v Panama City (Panama)
ZASADNUTIE  T-DO 

Pracovný program rokovaní bol traktovaný v nasledovných kľúčových tématických celkoch:

ÚVOD A SÚHRNNÁ AKTUALIZÁCIA                                        

Stretnutie bolo organizované Radou Európy. Zasadnutie viedol predseda T-DO skupiny p. Michaelom Petrou (Cyprus). Signatári Dohovoru schválili zápisnicu z minulého zasadnutia, boli oboznámení s novými materiálmi na pripomienkovanie a doplnenie. Následne bol vykonaný odpočet sekretariátu. Sergej Khrychikov informoval o aktivitách na sekretariáte Divízie konvencií v športe. Informoval o novom zamestnancovi sekretariátu p. Cassandre Fernandez, ktorá ako právny expert zabezpečuje služby pre právnu pracovnú skupinu a CAHAMA.
Boli predložené  na diskusiu strategické strednodobé ciele Dohovoru na roky 2018 – 2020. Plénum sa zaoberalo novými skutočnosťami ako je revízia aktuálneho Dohovoru, problematika  „Whistleblower“ (informátorov v antidopingu a ich ochrana), kriminalizácia dopingu, stopnutie verejných financií pri  antidopingových porušeniach. Boli zriadené pracovné skupiny z jednotlivých krajín, ktoré sa pokúsili analyzovať jednotlivé aktuálne problémy a postupne budú informovať členov Dohovoru o možnostiach ich riešenia. 
Pripravuje sa T-DO Annual Symposium v Apríli 2020. Zatiaľ sa prihlásili  ako možný uporiadatelia Malta a Monako.
Bol schválený nový Zoznam zakázaných látok a metód pre rok 2020.
Predseda pracovnej skupiny zameranej na revíziu Dohovoru, p. Steven Teitler, informoval o predložení návrhu možnej revízie Dohovoru Konferencii ministrov Rady Európy zodpovedných za šport, ktorá sa bude konať 29. novembra 2019. Otázka vhodnej formy možnej revízie ako dodatkový alebo pozmeňujúci protokol k existujúcemu Dohovoru bude na zvážení Konferencie ministrov. Cieľom revízie je ďalej hľadať možnosti riešenia boja proti dopingu a napredovať v riešeniach pribúdajúcich problémov týkajúcich sa dopingu.
Predseda pracovnej skupiny vytvorenej na riešenie otázky ľudských práv konkrétne zabezpečenia efektívneho prístupu športovcov k spravodlivosti a spravodlivému procesu p. Anders Solheim zhrnul závery do základných bodov. Dôležitý je prístup k vypočutiu, rovnosť zbraní uplatňovaných pri spravodlivom procese, prístup k opravným prostriedkom v prípade porušenia ľudských práv, právo tretej strany vyjadriť názor, ponúknuť dôkazy. Národná antidopingová agentúra (NADO) nemá povinnosť sa dostaviť. Ďalší míting sa bude konať 19. novembra v Štrasburgu. 
Pani Margarita Pakhnostkaya ako predsedkyňa pracovnej skupiny ohľadom zabezpečenia ochrany informátorov v antidopingu  tzv. Whistleblowers zdôraznila potrebu pokračovať v práci na vypracovaní praktického sprievodcu / odporúčania s cieľom zabezpečiť, aby všetky kroky programov informátorov boli vykonávané v súlade so zásadami ľudských práv a aby bola potenciálnemu informátorovi zabezpečená náležitá ochrana. Táto pracovná skupina bude naďalej analyzovať súčasnú situáciu a postupne pripraví odporúčania pre svojich partnerov zmluvných strán Dohovoru. Ďalší míting sa bude konať 18. novembra v Štrasburgu. 
K dispozícií je faktické spracovanie povinného dotazníka plnenia Dohovoru za rok 2018. Slovenská republika ako zmluvná strana si splnila uvedenú povinnosť.
V súčasnosti prebiehajú návštevy krajín: Veľká Británia, Chorvátsko, Taliansko, Cyprus, Albánsko. 
Pre roky 2019 -2021 sú naplánované návštevy týchto krajín: Ukrajina, Čierna Hora, Bielorusko, Bulharsko, Belgicko, Holansko, Švédsko, Katar, Kapverdy, Maďarsko, Rakúsko, Francúzsko, Portugalsko, Španielsko. Slovenská republika zatiaľ nemá plánovanú návštevu Monitorovacej skupiny pre dodržiavanie Dohovoru.
     
UKONČENIE ZASADNUTIA
DÁTUM NÁSLEDNÝCH ZASADNUTÍ  
Následné expertné zasadnutie T-DO a CAHAMA sa uskutoční :
- T- DO LI – marec 2020
- T-DO ED – marec 2020 v spolupráci s UEFA
- T-DO SCI – január 2020
- Annual Sympózium T-DO- apríl 2020
 - T-DO COM – január, júl 2020
 - 41. zasadnutie CAHAMA – máj 2020
 - 48.  zasadnutie T-DO – máj 2020

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

 pre Antidopingovú agentúru SR
-	   v spolupráci so Sekciou športu postupne implementovať  odporúčania pracovných skupín Rady Európy do postupných legislatívnych zmien ohľadom integrity športu,
-	pokračovať v  komunikácii a spolupráci v oblasti antidopingovej politiky na úrovniach športových orgánov a verejných inštitúcií v strategických témach ohľadom vzdelávania a výchovy v antidopingu,
-	 aktívne sa zúčastňovať v pracovných skupinách T-DO ED (komisia pre vzdelávanie), LI (právna komisia), SCI (komisia pre vedu),
-	príprava odporúčaní možnej legislatívnej úpravy vzhľadom na implementáciu nového Svetového antidopingového kódexu 2021. 

ZOZNAM OBDRŽANEJ DOKUMENTÁCIE

Materiály sú v elektronickej podobe na SADA.
Pre ďalšie informácie, prosím, kontaktujte:
www.coe.int / šport	

6.	PRÍNOS 
Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach Slovenskej republiky ako jeho zmluvnej strany. Aktuálne informácie o zmenách v technických a strategických dokumentoch WADA a RE budú dôležitými podkladmi pre ďalšie tvorenie strategických a akčných plánov pre šport podmienkach Slovenskej republiky.
	
7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk

Vypracoval: 	
PaedDr. Žaneta Csáderová, PhD.

Súhlasíme so zverejnením správy na webovej stránke Antidopingovej agentúry SR.

V Bratislave, dňa 28.10.2019

Správu vypracovala: PaedDr. Žaneta Csáderová, PhD.
                                      riaditeľka

Správu schválila: JUDr. Mgr. Martina Lubyová, PhD.
                               ministerka školstva